# விக்கிப்பீடியா:ஆலமரத்தடி/தொகுப்பு84

## அயல்நாட்டுத் தமிழ் இலக்கியங்கள் - தேசியக் கருத்தரங்கம்

தமிழ்நாடு அரசின் கட்டுப்பாட்டிலான உலகத் தமிழாராய்ச்சி நிறுவனம் சிறப்புமிக்க தமிழ் உயராய்வு மையமாகச் செயல்பட்டு வருகின்றது. இந்நிறுவனத்தில் அயல்நாட்டுத் தமிழர் புலம் ஒன்றும் செயல்பட்டு வருகிறது. பல்வேறு நாடுகளில் வாழ்ந்து வரும் தமிழர்களைப் பற்றிய முழுமையான தகவல்களைச் சேகரித்துப் பராமரிப்பதும் அவர்கள் தொடர்பான ஆய்வுகளை மேற்கொள்ளுதலும் இப்புலத்தின் முக்கிய நோக்கங்களாக இருக்கின்றன. இந்நிறுவனப் பணிகளின் தொடர்ச்சியாக இப்புலம் *“அயல்நாட்டுத் தமிழ் இலக்கியங்கள்”* எனும் பொருண்மையில் இரண்டு நாள் தேசியக் கருத்தரங்கினை 2013 ஆம் ஆண்டு பிப்ரவரித் திங்கள் 14, 15 ஆகிய நாட்களில் நடத்தத் திட்டமிட்டுள்ளது. தேசியக் கருத்தரங்கத் தொடக்கவிழா மற்றும் நிறைவு விழா உள்ளிட்டு 6 அமர்வுகளாக நடத்தப்படும் இக்கருத்தரங்கின் கட்டுரைகள் தொகுப்பாக இந்நிறுவன வெளியீடாகக் கருத்தரங்க நாளன்று வெளியிடப்பட உள்ளது. கீழ்க்காணும் ஏதாவது ஒரு பொருண்மையில் இக்கருத்தரங்கில் அளிக்கப் பெறும் ஆய்வுக் கட்டுரைகளை அமைத்து வழங்குமாறு கேட்டுக் கொள்ளப்பட்டுள்ளது.  
- அயலகத் தமிழரும் தமிழ் இலக்கியப் படைப்புகளும்
- அயல்நாட்டுத் தமிழ்ப் படைப்பாளிகள்
- அயலகத் தமிழ் இலக்கிய வரலாறு
- அயலகத் தமிழ் இலக்கியமும் சமூகமும்
- அயலகத் தமிழர்களின் இணையதள இலக்கியப் படைப்புகள்
- அயலகத் தமிழ் இலக்கியங்களில் மொழிநடை
- அயலகத் தமிழர் படைப்பிலக்கியங்களின் பரவலாக்கமும் மொழிபெயர்ப்பும்  
இத்தேசியக் கருத்தரங்கிற்கான கட்டுரைகள் அனுப்ப விரும்புபவர்கள் அயல்நாட்டுத் தமிழ் இலக்கியங்கள் - தேசியக் கருத்தரங்கம் பக்கத்தைப் பார்வையிடலாம். --தேனி. மு. சுப்பிரமணி.<sup>/உரையாடுக</sup>. 16:47, 5 சனவரி 2013 (UTC)
:இக்குறித்த தகவல்கள் அனைத்தும் அயல்நாட்டுத் தமிழ் இலக்கியங்கள் - தேசியக் கருத்தரங்கம் பக்கத்தில் இருந்து பிரதியாக்கம் செய்யப்பட்டவை
<sup>/உரையாடுக</sup>
::விருபா, நீங்கள் தந்துள்ள இணைப்பையே தேனியாரும் தந்துள்ளார். இதில் என்ன தவறு கண்டீர்கள் ஐயா.--Kanags <sup>\உரையாடுக</sup>
பெரும்பாலும் தேனியார் வரிக்கு வரி அக்குறிப்பிட்ட இணைய முகவரியில் உள்ளவற்றை அப்படியே எடுத்துள்ளார் என்பதைச் சுட்டிக்காட்ட விரும்பினேன்.
.--viruba <sup>\உரையாடுக</sup>
:பொதுவாக இவ்வாறான தகவல்களைத் தரும் போது வெறும் இணைப்பாக இல்லாமல் அதில் உள்ள தகவலையும் தந்தாலேயே சிறப்பாக இருக்கும். பலர் வெறும் இணைப்பைத் தேடிப் போவதில்லை. அந்த விளம்பரம் பதிப்புரிமை கொண்டதாகவும் அறிவிக்கப்பட்டிருக்கவில்லை. மேலும், இத்தகவல் தமிழ் விக்கிப்பீடியாவில் தனிக்கட்டுரையாகத் தரப்படவில்லை என்பதையும் கவனியுங்கள். நூலகத்தின் ஆவண மாநாடு பற்றிய தகவலும் ஆலமரத்தடியில் எழுதப்பட்டுள்ளது. இது பொதுவாக இணையத்தில் நடைமுறையில் உள்ள ஒன்று தான்.--Kanags <sup>\உரையாடுக</sup> 11:36, 8 சனவரி 2013 (UTC)
::இவ்வாறு தகவல் தந்தது தவறா என்பது குறித்து முனைவர் கு. சிதம்பரம் அவர்கள் கருத்துத் தெரிவித்தால் நல்லது.--Kanags <sup>\உரையாடுக</sup> 11:40, 8 சனவரி 2013 (UTC)  
:கருத்தரங்க அறிவிப்பை அப்படியே பிரதி செய்யாமல் என் போக்கில் மாற்றி எழுத வேண்டும் என்று விருபா விரும்புகிறாரோ என்னவோ...? அப்படிச் செய்தால் அதை உலகத் தமிழாராய்ச்சி நிறுவனம் ஏற்றுக் கொள்ளுமா? விருபாவின் கருத்துக்கள் ஏதோ விருப்பமில்லாக் கருத்துக்களாக உள்ளன...--தேனி. மு. சுப்பிரமணி.<sup>/உரையாடுக</sup>. 11:41, 8 சனவரி 2013 (UTC)
::விக்கிப்பீடியாவின் ஆலமரத்தடியில் இந்தத் தகவல் வெளியிடப்பட்டது குறித்த மின்னஞ்சல் 5 சனவரி 2013 அன்றே நண்பர் முனைவர் கு. சிதம்பரம் அவர்களுக்கு அனுப்பப்பட்டு விட்டது. அவரும் எனக்கு நன்றி தெரிவித்து விட்டார். இதில் தவறு ஏதுமிருப்பதாக எனக்குத் தெரியவில்லை. இது உலகத் தமிழாராய்ச்சி நிறுவனத்தின் கருத்தரங்கிற்கு விக்கிப்பீடியா வழியிலான ஒரு சிறு பரப்புரை அவ்வளவுதான். இதில் தவறு ஏதுமிருக்கிறது என்று விருபா கருதுவாரேயானால் உலகத் தமிழாராய்ச்சி நிறுவனத்தின் இயக்குநர் நண்பர் முனைவர் கோ. விசயராகவன் அவர்களிடம் நான் நேரிலோ/தொலைபேசி வழியாகவோ பேசிக் கொள்கிறேன். விருபாவிற்கு எந்தக் கவலையும் வேண்டாம்...--தேனி. மு. சுப்பிரமணி.<sup>/உரையாடுக</sup>. 14:29, 8 சனவரி 2013 (UTC)